Լինա Հիդի

Լինա Հիդի (, ), անգլիացի դերասանուհի։

17 տարեկան հասակում հետազոտություն անցնելուց հետո 1990-ականներին Հիդին աշխատում է որպես դերասանուհի տարբեր ֆիլմերում։ Այնուհետև մեծ փառքի է արժանանում մեծ բյուջե ունեցող ֆիլմերում իր գլխավոր դերակատարումների համար։ Այդպիսի ֆիլմերից էր «Գրիմ եղբայրներ» (2005), «300» (2007)` խաղալով Սպարտայի թագուհու՝ Գորգոյի դերում, և «Կարմիր Բարոն» (2008) կենսագրական և արկածային ֆիլմը։

Սկսած 2011 թվականից Հիդին առավել հայտնի է իր դերով՝ որպես Սերսեյ Լենիստեր, «HBO»-ի «Գահերի խաղը» հեռուստասերիալում։ Այս դերակատարման շնորհիվ Հիդին արժանացավ երկու Էմմի մրցանակի դրամա ժանրի հեռուստասերիալում երկրորդ պլանի լավագույն դերասանուհու համար։ Նա նաև հայտնի է Fox Broadcasting Company-ի Տերմինատոր ֆիլմում իր անվանական Սառա Կոնորի դերով։

Վաղ կյանք 
Հիդին ծնվել է Հեմիլթոն, Բերմուդայում, Սյու և Ջոն Հիդիների ընտանիքում Նրա հայրը՝ Յորքշայրի ոստիկանական կադետը, այն ժամանակ այնտեղ հաստատված է եղել։ Լինա Հիդին ունի մեկ կրտսեր եղբայր Թիմ անունով։ Ընտանիքը տեղափոխվեց Սոմերսեթ, երբ աղջիկը հինգ տարեկան էր, իսկ հետո վերահաստատվեցին Շեյլի, Արևմտյան Յորքշայրում, երբ Հիդին տասնմեկ տարեկան էր։ Երեխա ժամանակ Հիդին գնացել է բալետի դասերի։

Հիդին առաջին անգամ որպես աշակերտ հաճախել է Շեյլիի քոլեջ և առավել նկատելի է դարձել 17 տարեկանում, երբ ներկայացել է Ազգային թատրոնում՝ ընտրվելով 1992 թվականի «Ջրաշխարհ» ֆիլմի դերերից մեկում խաղալու համար։

Նաև ասում են, որ իր որդու ծննդից հետո Հիդին տառապում էր հետծննդյան դեպրեսիայով։

Կարիերա

1990-ականներ։ Դեբյուտ և առաջին դերեր 
17 տարեկան հասակում Հիդին ներկայանում է մեկանգամյա շոուում, իսկ հետո հրավիրվում է քասթինգի։ Ավելի ուշ նա ստանում է երկրորդական դեր «Ջրաշխարհ» ֆիլմում, որում նա հնարավորություն ունեցավ աշխատել դերասանների հետ, ովքեր արդեն մեծ հաջողությունների էին հասել։ Նա նաև ունեցավ փոքրիկ դեր «Օրվա մնացորդները» ֆիլմում, որը դուրս եկավ 1993 թվականին և ստացավ ութ Օսկար մրցանակ։

Նա խաղացել է Քաթերինի դերը Դիսնեյի «Ջունգլիների գիրք» ֆիլմում, որը թողարկվել է 1994 թվականին։ Ֆիլմը ունեցավ դրական արձագանքներ և ԱՄՆ-ում վաստակեց մոտ 44 միլիոն դոլար։ Հիդին իր կոլեգաների հետ համատեղ ստանում է լավ արձագանքներ իր ներկայացման ու դերի համար։ «Ջունգլիների գիրք»-ի նկարահանումների ժամանակ էլ Հիդին հանդիպում է դերասան Ջեյսոն Ֆլեմինգին, ով դարձավ իր ինը տարվա սիրեցյալը։

Մի շարք ֆիլմերում դերերից հետո Հիդին հայտնվում է 1997 թվականի «Միսիս Դելովեյ» ռոմանտիկական դրամատիկ ֆիմում Վանեսա Ռեդգրեյվի դերով։ Հիդին խաղում է «Օնեգին» ֆիլմի երկրորդական դերում։ Նա նաև խաղացել է «Աբերդին» դրամատիկ ֆիլմի գլխավոր դերում։ Հիդին ստացել է բազում լավ արձագանքներ իր՝ այդ ֆիլմում ունեցած դերի համար։ Նա նաև ունեցել է դերեր 2000 թվականի «Բամբասանք» և 2001 թվականի «Սպա Փարոլը» ֆիլմերում։

Նա ստացել է արծաթե Իրիս մրցանակ 2001 թվականի Բրյուսելի եվրոպական կինոփառատոնին «Աբերդին» ֆիլմում իր դերի համար որպես լավագույն դերասանուհի։ 2002 թվականին նա ունենում է դեր «Սեփականություն» առեղծվածային դրամատիկ ֆիլմում՝ խաղալով Գվինեթ Փոլթրուի և Էրոն Էքհարթի հետ։

2010-ականներ։ «Գահերի խաղ» 
Սկսած 2011 թվականի ապրիլից Հիդին խաղացել է թագուհի Սերսեյ Լենիստերի դերը HBO-ի «Գահերի խաղ»-ում, որը հիմնված է Ջորջ Մարթինի «Սառույցի և կրակի երգի» նովելների շարքի վրա։ Նրա կատարումը արժանացավ մի շարք քննադատությունների։ 2011 թվականին Հիդիը ամենալավ ֆանտաստիկ դերասանուհու կատեգորիայում նոմինացվել է Սքրիմ մրցանակի իր դերի համար։ Հիդին 2014 թվականին Սերսեյի դերը մարմնավորելու համար նոմինացվել է Էմմի մրցանակի դրամա հեռուստասերիալում ամենալավ երկրորդական դերի կատեգորիայում և 2015

Հիդին՝ որպես հյուր, ներկայացել է «Սպիտակ օձիք» հեռուստասերիալի «Հաշվի առնելով» սերիայում, որտեղ նա խաղացել է Սելիի դերը։ 2012 թվականին նա հայտվում է նաև «3D» արկածային գիտաֆանտաստիկ «Դրեդ» ֆիլմում՝ խաղալով Կարլ Ուրբանի և Օլիվիա Թըրլբայի հետ։ Իր հերոսուհին Մեդելին Մադրիգալն էր (Մա-Մա), ով թմրանյութերի գործով զբաղվող բանդայի գլխավորն էր և նախագծի առաջնային հանցագործը։ «Դրեդ» ֆիլմի ռեժիսորն է եղել Փիթ Թրեվիսը։ 2012 թվականի մայիսին և հունիսին Լինան նկարահանվել է ֆանտաստիկ արկածային ֆիլմ «Արկածախնդիր»-ում՝ խաղալով Մոնիկայի դերը։ Ֆիլմը հեռարձակվել է 2014 թվականին։

Անձնական կյանք 
Հիդին մեկ անգամ նշանվել է Ջոնի Կիկոյի հետ և ժամադրվել է դերասան Ջեյսոն Ֆլեմինգի հետ ինը տարի շարունակ 1994-2003 թվականներին։ Նա և Ֆլեմինգը հանդիպել են «Ջունգլիների գիրք»-ի նկարահանումների ժամանակ։ Հիդին ուներ Ֆլեմինգի անունով դաջվածք իր թևի վրա, որն արդեն ծածկվել է։ Հիդիը Ֆլեմինգից բաժանվելուց հետո նաև ժամանադրվել է Մարկոս Դոմինայի հետ, ով բրազիլացի մոդել էր։ Նա կապված է եղել նաև «Գահերի խաղ»-ի դերասան Ջերոմ Ֆլինի հետ, չնայած որ նրան հարաբերությունները վատ ավարտ են ունեցել։ 2007 թվականի մայիսին Լինան ամուսնանում է երաժիշտ Փիթեր Լուգրանի հետ Նրանք ունեն մի որդի՝ Վայլի Լուգրանը, ով ծնվել է 2010 թվականի մարտի 31-ին։ Հիդին և Լուգրանը բաժանվում են 2011 թվականին, իսկ ամուսնալուծությունը տեղի է ունեցել Լոս Անջելեսի վարչաշրջանի վերադաս դատարանում 2012 թվականի հուլիսի 20-ին։

2015 թվականի փետրվարին Հիդին հաստատեց, որ սպասում է իր երկրորդ երեխային 2015 թվականի ամռանը։ 2015 թվականի ապրիլի 16-ին Հիդիը հայտարարում է, որ փոքրիկը աղջիկ է լինելու։ 2015 թվականի հուլիսի 10-ին նրա երկրորդ երեխան լույս աշխարհ է գալիս։

Հիդիի մտերիմ ընկերներից է եղել դերասանուհի Փայթեր Պերաբոն սկսած այն ժամանակվանից, ինչ նրանք միասին խաղացել են 2005 թվականի «Քարանձավը» և «Պատկերացրու ինձ և քեզ» ֆիլմերում։ Հիդիը բուսակեր էր, սակայն 2011 թվականի հարցազրույցներից մեկի ժամանակ նա հայտարարում է, որ արդեն միս է ուտում։ Հիդիի լավ ընկերներից է «Գահերի խաղ» հեռուստասերիալի դերասան Փիթեր Դինկլաժը։

Հիդին մի շարք դաջվածքներ ունի։ Նա մի առիթով նշել է, որ ծնվել է թանաքը կրելու համար։ 
Նրա դաջվածքներից են մի խոշոր ծաղկային դիզայնով պատկերը մեջքի վրա, ինչպես նաև Պեմա Քոդրոնի թևավոր խոսքերից իր կողերի վրա։ Նա մի անգամ Էսքուայր ամսագրին ասել է, որ շատ է սիրում դաջվածքներ և գտնում է, որ դրանք հանգստացնող են։

Ֆիլմագրություն

Ֆիլմեր

Ծանոթագրություններ

Արտաքին հղումներ 
 

Դերասաններ այբբենական կարգով
Անգլիացի դերասանուհիներ
«Էմմի» մրցանակի դափնեկիրներ
21-րդ դարի անգլիացի դերասանուհիներ
Անգլիացի կինոդերասանուհիներ